NaiveNeuron/SloPal huggingface dataset:
Kočiš, Eduard, poslanec NR SR (2021-10-26):
Ďakujem pekne za slovo, pán predsedajúci. Pán kolega Kamenický, každé jedno zvyšovanie a zdražovanie cien alebo komodít na slovenskom trhu, na ktorých sú občania Slovenskej republiky závislí, je veľmi zlé a veľmi nesystematické a každá jedna vláda, nech bude akákoľvek, v prvom rade musí chrániť záujem občana Slovenskej republiky. A na to by som chcel apelovať aj v tomto pléne. Jednoducho už nezvaľujme vinu jedni na druhých, druhí na tretích, siedmi na deviatych, ale poďme hľadať nejaké konštruktívne riešenia, aby sme sa už nejakým spôsobom dopracovali k tomu, aby sme pomohli bežným občanom, bežným obyvateľom, ktorí toto zvyšovanie a zdražovanie pocítia naozaj najviac. Na cene plynu a cene elektrickej energie je naozaj závislý každý jeden druh výrobku, každý jeden druh služby, ktorú akýkoľvek občan inému poskytuje alebo dáva. To znamená, že minimálna mzda naozaj sa nemôže hodnotiť takým spôsobom, akým to hodnotil pán Sulík na svoje tlačovej konferencii, že vlastne jej navyšovanie, jej zvýšenie za posledné dva roky nám bude bohate a úplne postačovať na to, aby vlastne občania Slovenskej republiky nepociťovali zvýšenie cien elektrickej energie a plynu. Ale ja sa chcem naozaj spýtať, minimálna mzda sa nezvyšuje preto, aby občania nepociťovali zvyšovanie cien inej komodity alebo inej služby, ale aby jednoducho pocítili to, že ich sociálny status sa neznižuje, neostáva na jednom mieste, ale, naopak, aby sa zvyšoval. Slovenské podniky sa naozaj stanú nekonkurencieschopnými oproti podnikom v zahraničí, ak naozaj vláda nezareguluje tieto ceny a pevne dúfam, že tak sa to aj stane. Vo vašej rozprave ste zase poznamenal príklad Česká republika, že znížili DPH z 21 percent na nula, to je super. Na Slovensku sme sa snažili z 19 percent na 5, ale ani to nám táto liberálna vláda neumožnila, čiže treba sa na to, vážení vládni poslanci, zamerať.
Žiak, Miroslav, poslanec NR SR (2022-03-15):
Hodíte mi čas pre istotu, pán podpredseda? Hodíte mi čas?
Schlosár, Rastislav, poslanec NR SR (2022-05-05):
Ďakujem všetkým kolegom za faktické poznámky. Všetkým tým, ktorí chápu, čo to znamená zabíjanie nenarodených detí bez ohľadu na to, akým spôsobom sa robí. Či to dieťa roztrhajú, alebo zničia a doslova zlikvidujú chemicky. Každopádne stále platí, že pokiaľ budú interrupcie, umelé prerušenia tehotenstva, teda ukončenia tehotenstva, pokiaľ bude toto zabíjanie na Slovensku legálne, pokiaľ sa tejto pliagy nezbavíme, tak Slovensko sa nebude môcť nikdy právom nazývať, že je nejaký demokratický štát. Vždy bude len štátom totalitným.
Žiga, Peter, podpredseda NR SR (2024-01-10):
Pani poslankyňa Hanuliaková.
T. Cabaj, podpredseda NR SR: (2009-12-03):
Procedurálny návrh – pán poslanec Hrušovský.
Mizík, Stanislav, poslanec NR SR (2020-10-20):
Čo sa dalo čakať od vlády Igora Matoviča, stvoriteľa vesmíru, toho Igora, čo z vína urobí naspäť hrozno, toho Igora, čo aj cibuľu rozplače, toho Igora, ktorý naučil Chucka Norrisa po kostole hvízdať, toho Igora, čo poprie aj sám seba? A tieto návrhy tejto vlády idú v šľapajach tohto Igora. Návrhy pod taktovkou súčasného ministra Krajniaka sú len kópiou Igorovho správania, poprel sám seba. Zlá voľba, pán minister. Ďakujem za slovo.
Šeliga, Juraj, podpredseda NR SR (2021-01-14):
Ďakujem. Prezentujme sa, prosím, a hlasujme. (Hlasovanie.) Prítomných 89, za 82, proti nikto, zdržali sa 7, hlasovali všetci prítomní. Konštatujem, že tento pozmeňujúci návrh sme schválili.
V. Švidroň, poslanec: (2008-04-02):
Právo predstavované týmto zákonom sa uplatní naplno vtedy, keď sa vzdelávanie v materinskom jazyku doplní skutočne o zvládnutie štátneho jazyka, aby každý absolvent príslušného stupňa vzdelania sa uplatnil rovnocenne so svojimi rovesníkmi, a to nielen v obmedzenom teritóriu niekde v blízkom zahraničí, ale skutočne v celom štáte. Iný prístup štátu by bol macošský k časti svojich občanov, a ak sú s tým problémy, tak netreba z toho viniť štát. Ďakujem za pozornosť.
P. Paška, predseda NR SR: (2007-10-30):
Ešte, dámy a páni, predtým, ako dám slovo pánovi poslancovi, sa chcem spýtať, či je všeobecný súhlas s tým, aby sme dnes rokovali bez obedňajšej prestávky až do úplného prerokovania schôdze. (Všeobecný súhlas.) Ďakujem pekne. Nech sa páči, pán poslanec Kvorka, máte slovo.
P. Frešo, poslanec: (2009-06-23):
A už vôbec je absolútne nezodpovedné pre 35- až 40-ročných ľudí tvrdiť, že tento jav zostane trvalý. V tomto zmysle by som rád apeloval na pána generálneho riaditeľa, aby buď sa dal poučiť nejakým tímom ekonómov, alebo sám si túto problematiku z vládneho materiálu naštudoval, aby tieto tvrdenia vo svojich listoch neposielal občanom Slovenskej republiky, nakoľko je úplne isté,  že jeho analytici alebo jeho poistní matematici, alebo jeho právnici, ktorí si prečítajú tento mnou spomínaný a touto vládou schválený dokument, ho vyvedú z omylu ohľadne práve štátom garantovaného dôchodku z 1. piliera. Je to veľmi hlboko nezodpovedné voči ľuďom, nakoľko hazardujeme s ich dôchodkami. Ja rozumiem tomu, že možno viacerí ľudia, ktorých nominovala táto vláda, majú svoje dôchodky zabezpečené, ale mnohí ľudia budú odkázaní na dôchodok či z 1., či z 2. piliera.
Zmajkovičová, Renáta, podpredsedníčka NR SR (2014-09-24):
Pán poslanec Přidal.
Kollár, Boris, predseda NR SR (2020-03-24):
Panie poslankyne, páni poslanci, vzhľadom na to, že už skončili a už rokovali príslušné výbory, pristúpime k druhému čítaniu o vládnom návrhu zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač č. 31. Výsledky rokovania výborov sú v tlači 31a. Prosím ministra školstva, vedy, výskumu a športu Slovenskej republiky Branislava Gröhlinga, aby vládny návrh zákona odôvodnil.
Bugár, Béla, podpredseda NR SR (2016-06-15):
Vážené panie poslankyne, vážení páni poslanci, budeme pokračovať v našom rokovaní, a to hlasovaním o prerokovaných bodoch programu. Najprv to bude hlasovanie v prvom čítaní o vládnom návrhu zákona, ktorým sa mení a dopĺňa školský zákon (tlač 129). Prosím pani poslankyňu Evu Smolíkovú, aby uviedla hlasovanie. [Hlasovanie o vládnom návrhu zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 129.]
Jurinová, Erika, podpredsedníčka NR SR (2014-05-14):
Pán poslanec Brocka.
Glváč, Martin, podpredseda NR SR (2019-10-17):
O vystúpenie v rozprave ešte požiadala navrhovateľka. Pani poslankyňa Kuciaňová, nech sa páči.
Klus, Martin, poslanec NR SR (2018-11-28):
Ďakujem. Ja som vo svojom úvodnom príhovore hovoril aj o tom, že tento dokument obsahuje aj pozitívne veci, a som rád, že poslanec Ondrej Dostál ich viacero spomenul. Spomenul aj to, že tento dokument je nedokonalý a ja by som tu rád zdôraznil, že on nadväzuje priamo na tzv. Newyorskú deklaráciu, ktorá bola ešte viac nedokonalá, a tu by som sa rád zastal nášho ministra zahraničných vecí, hoci ako opozičný poslanec, pretože sa mu podarilo viaceré nedokonalosti tej Newyorskej deklarácie dostať aspoň do podoby, ktorú dnes globálny rámec má, hoci aj tento je stále dvojzmyselný, je plný kompromisov, a ako povedal aj pán poslanec Dostál, je zrovna nie ideálny a my sme tie jednotlivé problémy jasne pomenovali. Tie záväzky, ktoré spomínal, áno, sú dobré a zlé, ale my tvrdíme, že sú aj také, ktoré môžme chápať ako viaczmyselné, a v tomto dokumente je ich hneď niekoľko. A s nimi treba takisto pracovať, a preto sme predložili náš pozmeňujúci návrh a verím tomu, že práve ním sa podarí dostatočne jasne klarifikovať, ktoré sú tie dobré a ktoré sú tie zlé. Ide najmä teda o to, že masová nelegálna migrácia rozhodne nemôže byť chápaná ako dobrá. Nakoniec vidíme, čo spôsobuje neschopnosť potom integrovať takúto masu migrantov, a to je práve dôvod nárastu rôznych extrémistických hnutí, xenofóbnych hnutí a izolacionizmu. A práve preto sme tento dokument ako celok museli odmietnuť.
Kvorka, Ján, poslanec NR SR (2016-09-08):
Ďakujem za slovo. Viete, ja v tomto parlamente nie som prvé volebné obdobie, som tu druhé volebné obdobie a mal som možnosť so štvorročnou prestávkou sa pohybovať medzi ľuďmi, ktorí nemajú možnosť sedieť na takýchto miestach, ako sedíme my. Poznám ich názor a viem, čo hovoria a o čom hovoria. Však oni sú zhrození z toho, čo sa tu deje, čo sa tu odohráva, to, čo tuná opozícia vystrája. Vážení páni, vážené dámy, či sa vám to páči, alebo nie, choďte medzi ľudí, otvorte si uši, oči a budete vidieť, aký majú názor na to, čo tu stvárate v tejto miestnosti, ktorá má byť podľa mňa posvätná miestnosť, pretože tu sa prijímajú zákony, legislatívne procesy, a tu by sme mali tomuto národu ukázať určitý stupeň slušnosti. Čiže nie je pravda, tak ako tuná zaznelo, že tuná sa prijíma voľakýsi zákon na základe toho, že chceme umlčať opozíciu. Absolútne nie, páni! To je len váš výmysel. Tu je potrebné a pán predseda Danko, si myslím, že veľmi správne urobil, že predložil novelizáciu tohto rokovacieho poriadku, pretože treba voľakým spôsobom zaviesť do tejto miestnosti poriadok. Viete, je to bežná prax, ktorá je zaužívaná v Európskej únii. A aby som vám povedal aj fakty, vám najväčším tŕňom v oku je časový limit ohraničenia vášho vystúpenia. Nuž tak vám poviem, ja som si dal tú robotu, koľko ste vystupovali a čo napádate: - pani Jurinová: 15,27, - pán Galek: 8,32, - pán Krajniak: 5,20; 15 minút ste nehali, niektorí 10 minút ste nehali bez povšimnutia, mohli ste vystupovať a rozprávať. Pýtam sa, prečo ste nevystupovali a nerozprávali?
Ferenčák, Ján, poslanec NR SR (2020-07-15):
Vážený pán predsedajúci, v rozprave nevystúpil žiaden poslanec, pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2014-12-12):
Prezentujme sa a hlasujeme. (Hlasovanie.) Prítomných 120 poslancov, za návrh 76, proti bolo 7 poslancov. Konštatujem, že Národná rada nevyslovila nedôveru... (Reakcie z pléna.) Proti boli 74, ospravedlňujem sa. Konštatujem, že Národná rada nevyslovila nedôveru členovi vlády Slovenskej republiky Jánovi Počiatkovi, poverenému riadením ministerstva dopravy, výstavby a regionálneho rozvoja. (Potlesk.) Ďakujem za účasť a vyhlasujem 45. schôdzu Národnej rady za skončenú. Prajem vám šťastnú cestu domov a pekné Vianoce. (Rokovanie 45. schôdze NR SR sa skončilo o 20.04 hodine.)
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 134 poslancov, za 129, proti 1, zdržali sa 3, nehlasoval 1. Konštatujem, že sme návrh schválili. Ďalej prosím spravodajcu, ktorého určil navrhnutý gestorský ústavnoprávny výbor, poslanca Baránika, aby uviedol hlasovanie o bode 83 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa Obchodný zákonník (tlač 1698). Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony , tlač 1698.)
P. Paška, predseda NR SR: (2009-02-18):
(Hlasovanie.) 127 prítomných, 45 za, 1 proti, 81 sa zdržalo. Nebudeme pokračovať v rokovaní. Teraz budeme hlasovať o návrhu poslancov Národnej rady Slovenskej republiky Vladimíra Palka, Františka Mikloška, Pavla Minárika a Rudolfa Bauera na vydanie ústavného zákona o suverenite v priamych daniach a odvodoch , je to tlač 912. Pán poslanec Brocka bude uvádzať návrh.
Bugár, Béla, podpredseda NR SR (2016-05-18):
Ďakujem veľmi pekne. Nech sa páči, zaujmite miesto určené pre spravodajcov. Otváram všeobecnú rozpravu o tomto bode programu a pýtam sa, či sa hlási niekto ústne do rozpravy. Žiadnu písomnú prihlášku totiž som nedostal. Konštatujem, že nie je to tak. Vyhlasujem rozpravu za skončenú. Vyjadriť sa nechcete? Ďakujem veľmi pekne. Takže budeme teraz pokračovať ďalším bodom programu, a to prvým čítaním o návrhu skupiny poslancov na vydanie zákona, ktorým sa mení zákon č. 56/2012 Z. z. o cestnej doprave. Návrh zákona je uverejnený v tlači 58. O jeho pridelení na prerokovanie výborom máte v rozhodnutí pod č. 57. Dávam slovo poslancovi Miroslavovi Ivanovi. Dal by som veľmi rád, ale ho tu nevidím. Vie mi niekto povedať, kde sa nachádza pán poslanec Miroslav Ivan? Ak je všeobecný súhlas, by sme mohli poprípade preskočiť ďalší bod, ale k tomu zas potrebujeme pána poslanca Mihála. (Krátka pauza.) Pán poslanec, nemusíte sa ponáhľať. Nech sa páči, kľudne si dajte to sako a môžete, samozrejme, za skupinu poslancov potom uviesť návrh zákona. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 56/2012 Z. z. o cestnej doprave v znení neskorších predpisov , tlač 58.)
Laššáková, Jana, podpredsedníčka NR SR (2013-01-31):
S reakciou pán poslanec Beblavý. Nech sa páči.
Zmajkovičová, Renáta, podpredsedníčka NR SR (2013-09-05):
Ďakujem, pán minister. Kým prečítam ďalšiu otázku, pani kolegyne, kolegovia, dovoľte, aby som privítala na balkóne Jednotu dôchodcov z Partizánskeho. Tak vitajte dnes na hodine otázok. (Potlesk.) Ďalšiu otázku položil opäť poslanec Zsolt Simon ministrovi spravodlivosti Slovenskej republiky Tomášovi Borecovi: „Vážený pán minister, podľa rebríčka Svetového ekonomického fóra v rámci krajín EÚ je horšia situácia v podmienkach podnikania ako na Slovensku už len v Grécku. Toto hodnotenie potvrdzuje, že Ficovou vládou prijaté opatrenia zhoršili situáciu, keďže za jeden z dôvodov sa uvádza zlá vymožiteľnosť práva. Kedy a aké opatrenia začnete prijímať, aby sa situácia zmenila?“ Nech sa páči, pán minister, máte slovo.
Valocký, Jozef, poslanec NR SR (2015-04-24):
Vážené kolegyne, vážení kolegovia, vážený pán predseda, v rozprave vystúpilo množstvo poslancov, nikto nedal procedurálny návrh. Dovoľte mi, aby som prečítal uznesenie, ktorým budeme hlasovať, teda za ktoré budeme hlasovať alebo nehlasovať. Uznesenie Národnej rady Slovenskej republiky z 24. apríla 2015 k návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Viliamovi Čislákovi, poverenému riadením Ministerstva zdravotníctva Slovenskej republiky (tlač 1485). Národná rada Slovenskej republiky po prerokovaní uvedeného návrhu skupiny poslancov Národnej rady Slovenskej republiky podľa čl. 88 Ústavy Slovenskej republiky vyslovuje nedôveru členovi vlády Slovenskej republiky Viliamovi Čislákovi, poverenému riadením ministerstva zdravotníctva Slovenskej republiky. Prosím, dajte hlasovať.
Kočiš, Eduard, poslanec NR SR (2020-12-08):
Ďakujem pekne za slovo, pán predsedajúci. Milan, veľmi pekne sa chcem poďakovať za tvoj príspevok, ktorým si naozaj zhodnotil tú obrovskú vlnu zadlžovania na roky 2021 – 2022 a za tento kalendárny rok. Naozaj bavíme sa o obrovskom, obrovskom dlhu 22 mld., čo je naozaj grécka cesta. A ak touto cestou, pán minister, naozaj pôjdete, tak ani prapravnuci našich prapravnukov túto dlžnú sumu nebudú vedieť zaplatiť. Tak ako povedal kolega Marian Kotleba, počas tvojho príspevku, len čo si spustil to svoje povestné tornádo v rámci kritiky tohto vládneho návrhu zákona, všetci poslanci poslaneckého klubu OĽANO ako v cirkusovej manéži na príkaz principála Pročka sa dvihli a odišli. Jediný, ktorý si chcel tvoj príspevok vypočuť, bol kolega Potocký, ale aj po tohto kolegu poslanca musel tento cirkusant Pročko prísť trikrát, aby ho nakoniec poslúchol. Koaliční poslanci, ktorí si vypočuli tvoj príspevok, museli uznať, že naozaj vieš, o čom rozprávaš, nerozprávaš z cesty, naozaj si použil iba fakty. Použil si fakty ohľadne toho, akú pomoc poskytuje táto vláda našim podnikateľom a akú pomoc poskytujú vlády v okolitých krajinách. A to, že dnešným dňom viac ako 800 prevádzok združených v združení Zachráňme naše gastro sa rozhodlo aj napriek všetkým pandemickým opatreniam tejto vlády a chorým výmyslom hlavného hygienika Mikasa otvoriť svoje prevádzky s tým, že sa opierajú o právnu analýzu, budú dodržiavať všetky hygienické opatrenia tak, ako im to prikazujú tieto nezmyselné, nezmyselné vládne opatrenia a naozaj otvárajú to iba preto, že ste ich priviedli do krachu. Ďakujem pekne.
Pellegrini, Peter, predseda NR SR (2023-12-22):
Ďakujem vám veľmi pekne, pán poslanec. Ešte predtým, ešte predtým musím dať hlasovať o dvoch pozmeňu... procedurálnych návrhoch, lebo mi boli doručené písomne, ale chcem vás iba informovať, aby ste vedeli, že keď sa ten nasledujúci rokovací deň otvorí, rozprava k tomuto bodu, je prihlásených 59 poslancov opozície, skoro celá. Je tam 29 poslancov PS, 6 poslancov KDH, 9 poslancov SaS a 15 poslancov OĽANO, takže nemyslím, že by bol niekto prílišne ukrátený o možnosť prihlásiť sa do rozpravy, pretože poslanci väčšinou už to svoje právo využili. Samozrejme, ďalší budú môcť vystúpiť v ústnej a potom pri prvom a druhom čítaní ešte ďalších ix-krát, ale toto naše rozhodnutie vôbec nemá nič, súvis s prihlásením, len niekto sa obával, že či je dosť prihlásených, tak som vám to chcel oznámiť. Pán poslanec Čaučík navrhuje stanoviť pokračovanie schôdze na utorok deviateho. Prezentujme sa a hlasujme. Ja budem navrhovať a prerušovať schôdzu, ak tento návrh neprejde, na pondelok ôsmeho o deviatej. (Reakcie z pléna.) No tak, aby sme už začali v pondelok, však budú oddýchnutí. (Hlasovanie.) Prítomných 102, za 26, proti 71, zdržali sa 3, nehlasovali 2. Tento návrh sme neschválili. Ďalší procedurálny návrh, ktorý mi bol doručený, je od pána Galka, aby Národná rada prijala uznesenie, v ktorom konštatuje, že Peter Pellegrini porušil rokovací poriadok, keď dal hlasovať o pozmeňujúcom návrhu pána poslanca Sitkára. Prosím, prezentujme sa a hlasujme o tomto procedurálnom návrhu. (Hlasovanie.) Prítomných 85, za 9, proti 76. Tento návrh sme neschválili. Dámy a páni, dovoľte, aby som pred tým, ako ukončím rokovanie, vám všetkým, naozaj všetkým stopäťdesiatim poslancom a poslankyniam Národnej rady zaželal pokojné, požehnané vianočné sviatky, poďakoval sa aj všetkým zamestnancom Národnej rady Slovenskej republiky a všetkým, ktorí stoja za chodom tejto inštitúcie, že zvládli aj tie náročné rokovania, vďaka ktorým prebiehalo rokovanie bezchybne a vďaka ktorým si poslanci mohli plniť svoje úlohy tak, ako chceli. Takže veľká vďaka zamestnancom Národnej rady. (Potlesk.) A ešte raz prajem nielen všetkým vám, ale aj všetkým na Slovensku naozaj pokojné a požehnané vianočné sviatky. Ďakujem veľmi pekne. Pán Pročko, nech sa páči tiež.
Číž, Miroslav, podpredseda NR SR (2015-06-18):
Faktické poznámky majú páni poslanci Martvoň, Huba, Kolesík. Ak je to všetko, uzatváram možnosť prihlásiť sa s faktickou poznámkou. Slovo má pán poslanec Martvoň.
Žitňanská, Lucia, ministerka spravodlivosti SR (2012-02-29):
Ďakujem veľmi pekne, pán predseda. Dámy a páni, chcem sa vyjadriť k rozprave tohto návrhu zákona. Návrh zákona, ktorý rieši transpozičný deficit našej právnej úpravy verejného obstarávania, ktorý vláda navrhla riešiť v skrátenom legislatívnom konaní preto, aby sa Slovenská republika vyhla sankciám. Predmetom tejto debaty nebola novela zákona o verejnom obstarávaní. Predmetom tejto debaty boli pozmeňovacie návrhy, ktoré nijako, ale naozaj nijako nesúvisia s návrhom zákona ako takého. Dámy a páni, nesvedčí kvalite legislatívneho procesu, keď schvaľujeme v skrátenom legislatívnom konaní narýchlo k zákonu pozmeňovacie návrhy, ktoré navyše nemajú nijaký súvis so samotnou podstatou právnej úpravy. Výsledkom takýchto návrhov je, že znásobujeme chaos, namiesto toho, aby sme prinášali riešenia. Pozmeňovacie návrhy, ktoré boli predložené v pléne tento chaos ešte viac znásobujú. (Ruch v sále.) Páni poslanci, ja si vás dovolím poprosiť o pozornosť, pretože chcem upozorniť na to, že tieto pozmeňovacie návrhy si odporujú. Páni poslanci, ktorí ste podpísali obidva tieto pozmeňovacie návrhy, či už je to pán poslanec Burian, alebo pán poslanec Kažimír, alebo pán predseda poslaneckého klubu strany SMER. Podpísali ste dva pozmeňovacie návrhy, kde jeden predpokladá vymenovanie monitorovacieho výboru do 9. marca a druhý navrhuje účinnosť zákona 31. marca. Realizácia obidvoch pozmeňovacích návrhov naraz nie je jednoducho možná. Takisto ako nie je možné, aby 1. marca nadobudol tento zákon účinnosť, pretože dnes je 29. februára. Dámy a páni, ja si dovolím odcitovať rokovací poriadok. Podľa § 94 ods. 2 rokovacieho poriadku pri prerokúvaní návrhu zákona, ktorým sa mení a dopĺňa iný zákon možno podávať návrhy, ktoré predložený návrh zákona rozširujú, ak s tým navrhovateľ vyjadrí súhlas najneskôr pred hlasovaním. Pán predseda, vyslovujem súhlas s pozmeňovacím návrhom č. 4 zo spoločnej správy. To jest posun účinnosti návrhu zákona, pretože objektívne nie je možné, aby tento návrh zákona nadobudol účinnosť 1. marca. S ostatnými pozmeňovacími návrhmi nesúhlasím. A možno ešte pár slov. Ja som v tejto rozprave naozaj veľa počula o tom, že nejde o politiku. Je 29. februára, 10. marca sú voľby, samozrejme, že ide o politiku, a nejde o nič iné ako o politiku. Dámy a páni, viackrát sa už podarilo, že sme si vybrali za obeť právny poriadok Slovenskej republiky vtedy, keď išlo o politiku. Tesne pred voľbami v roku 2010 sme úplne zbytočne, podľa môjho hlbokého presvedčenia, sprznili ústavu v článku, ktorý sa týka vlastníckeho práva, len preto, aby si strana SMER spravila predvolebnú kampaň na úplne nepoužiteľnom zákone o preukazovaní pôvodu majetku. Ja vás chcem poprosiť neprznime právny poriadok aj teraz desať dní pred voľbami len preto, že ide naozaj len o politiku. Ďakujem pekne. (Potlesk.)
Švejna, Ivan, poslanec NR SR (2014-04-01):
Pán predseda, prosím vás, ja mám len procedurálny návrh, lebo teraz som si všimol, že ma vykázalo, že som nehlasoval...(Prerušenie rečníka predsedajúcim.)
Danko, Andrej, predseda NR SR (2019-05-16):
Ďakujem. Pán poslanec, faktická? Lebo neboli ste prihlásený, som nezbadal. Bol? (Reakcia z pléna.) Už bolo po prihlásení, ospravedlňujem sa, ale naozaj ste nebol prihlásený vtedy, keď som to uzatváral. Takže, pán poslanec Dostál. (Reakcie z pléna.) To... Ešte raz, že, že naozaj, páni poslanci, ctím tak, ako to má byť, uzatváral som možnosť prihlásenia. Pán Poliačik, nekomentujme to, pán poslanec Číž, ospravedlňujem sa, ak som to nezbadal, ale myslím si, že ste neboli prihlásený v žiadnom čase, dobre. (Reakcie z pléna.) Dobre, ďakujem pekne. Nech sa páči, pán poslanec Dostál.
Hrnčiar, Andrej, podpredseda NR SR (2018-06-20):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa prihlásil pán poslanec Mizík ako prvý. O slovo požiadal pán navrhovateľ, pán poslanec Žarnay, nech sa páči.
Pellegrini, Peter, predseda NR SR (2015-09-30):
Prezentujme sa a hlasujme o tom, že postúpime tento návrh zákona do druhého čítania. (Hlasovanie.) Prítomných 136 poslancov, za hlasovalo 78, proti boli 3, zdržalo sa 55 poslancov. Konštatujem, že sme postúpili návrh zákona do druhého čítania.
P. Hrušovský, predseda NR SR: (2003-05-21):
R. Vavrík, poslanec: Vážený pán predseda Národnej rady, vážené kolegyne, kolegovia, pán minister. Ako predseda Národnej rady spomenul, výbor pre obranu a bezpečnosť ma určil za spravodajcu k vládnemu návrhu zákona, ktorým sa mení a dopĺňa zákon o obrane Slovenskej republiky a zákon o brannej povinnosti. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa po formálno-právnej stránke všetky náležitosti uvedené v zákone o rokovacom poriadku a taktiež náležitosti určené v legislatívnych pravidlách. Vychádzajúc z oprávnení, ktoré pre mňa vyplývajú z § 73 zákona o rokovacom poriadku, navrhujem, aby sa Národná rada uzniesla podľa rokovacieho poriadku na tom, že po rozprave odporučí uvedený návrh zákona prerokovať v druhom čítaní. Taktiež mi dovoľte v súlade s rozhodnutím predsedu Národnej rady navrhnúť, aby v druhom čítaní tento zákon prerokovali tieto výbory: ústavnoprávny, výbor pre verejnú správu, výbor pre hospodárstvo, privatizáciu a podnikanie a napokon výbor pre obranu a bezpečnosť, ktorý zároveň navrhujeme, aby bol výborom gestorským. Pán predseda, toľko zo spravodajskej informácie, prosím vás, aby ste otvorili rozpravu.
Pročko, Jozef, poslanec NR SR (2024-06-12):
Milé kolegyne, milí kolegovia, moji predrečníci zhrnuli naozaj to odborné hľadisko veľmi, veľmi fakticky. Pani Kalmárová, pán Dostál naozaj podrobne až do šróbika rozobrali tento zákon, ktoré, z ktorého tečie olej nielen na cestu, ale aj na každého jedného Slováka. Čiže ten šróbik by sa tam mal dať naspäť. Tento zákon je protiústavný, tento zákon je naozaj protiústavný a tvorcovia tohto zákona, ja neviem, či poznajú ústavu, ale asi ju nepoznajú, pretože ústava hovorí, že sloboda prejavu a právo na informácie sú zaručené. Každý má právo vyjadrovať svoje názory slovom, písmom, tlačou, obrazom alebo iným spôsobom, ako aj slobodne vyhľadávať, prijímať a rozširovať idey a informácie bez ohľadu na hranice štátu. Vydávanie tlače nepodlieha povoľovaciemu konaniu, podnikanie v odbore rozhlasu, televízie sa môže viazať na povolenie štátu, podmienku ustanoví zákon. Cenzúra sa zakazuje. Slobodu prejavu a právo vyhľadávať a šíriť informácie možno obmedziť zákonom, ak ide o opatrenia v demokratickej spoločnosti nevyhnutné na ochranu práv a slobôd iných, bezpečnosť štátu, verejného poriadku, ochranu verejného zdravia a mravnosti. Orgány verejnej moci majú povinnosť primeraným spôsobom poskytovať informácie o svojej činnosti v štátnom jazyku, podmienky a spôsob vykonávania ustanoví zákon. Ešte raz vám prečítam bod č. 1. Sloboda prejavu a právo na informácie sú zaručené. Ja neviem, či vy, páni z SNS, nepoznáte ústavu, ale všetky tieto zákony, ktoré sa tu dejú, sú naozaj protiústavné. Sú proti občanom Slovenskej republiky a či je to už naozaj Trestný zákon, alebo teraz tento zákon, každý jeden zákon je proti občanom Slovenskej republiky a je, je v záujme vládnej koalície. Už tu bolo povedané, že zvýšili ste si platy a idete teraz dať Ficovi doživotnú ochranku, doživotný plat. Toto je tá pomoc pre Slovensko, ale občanom idete zapchávať ústa! Už sme tu počuli od mojich kolegov, čo je šikanózne. A tá šikana sa dá vyriešiť. Už ste to počuli, v zákone je to krásne definované. Dá sa to vyriešiť. Ale tento zákon je pre vás, milí občania, len, len jednoduché povedanie no, nepýtajte sa. Budete platiť za to. A ako budete platiť? No veď Češi to už robia, tak aj vy budete platiť. Opísali český zákon, ale oni sa skrývajú za veci, ktoré v tom českom zákone nieže sú dobré, ale oni sa skrývajú, vytrhli si niektoré veci. Tento zákon je proti slobode, ktoré, proti slobode informácií. Každý jeden z vás máte právo na informácie. Každý jeden z vás. Ale tie informácie sú hlavne pre túto vládnu koalíciu veľmi nepríjemné, veľmi nepríjemné. A o tom tu, o tom to tu ide. Aj teraz moje vystúpenie je tesne pred hlasovaním takže sme tu v úli, nikto tu nebude počúvať rozpravu, samozrejme, predseda, človek, ktorý v Európskom parlamente nás bude zastupovať všetkých, ale nikto ho tam nebude počúvať, takže neupozorní žiadneho jedného poslanca teraz, aby nevyrušoval, čiže moje vystúpenie naozaj skončím jedným slovom. Tento zákon je protiústavný. Tento zákon berie naše právo na slobodné informácie. Tento zákon z dielne SNS je ako každý jeden iný zákon z dielne SNS. Sú proti Slovákom a proti Slovensku. Ďakujem veľmi pekne.
Hrnčiar, Andrej, podpredseda NR SR (2016-05-20):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie je tomu tak. Á, nech sa páči, pardon, pán poslanec Dostál.
Hrnčiar, Andrej, podpredseda NR SR (2018-06-13):
Vážené panie poslankyne, vážení páni poslanci, otváram druhý rokovací deň 33. schôdze Národnej rady Slovenskej republiky. Na dnešnom rokovacom dni o ospravedlnenie nepožiadal žiaden poslanec. Na zahraničnej pracovnej ceste je poslanec Peter Osuský. Pokračujeme v prerušenej rozprave v druhom čítaní o vládnom návrhu zákona o rybárstve (tlač 937). Do rozpravy je písomne prihlásená poslankyňa Anna Zemanová za klub SaS, ktorej odovzdávam slovo. Pripraví sa poslanec Martin Fecko. [Pokračovanie rokovania o vládnom návrhu zákona o rybárstve a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 937.]
Bugár, Béla, podpredseda NR SR (2017-04-06):
Pán poslanec Hrnko.
Danko, Andrej, predseda NR SR (2019-09-10):
Ďakujem. Mám pí..., aj v písomnej podobe. Pán poslanec Marosz.
Mikulec, Roman, minister vnútra SR (2022-05-04):
Ďakujem pekne za slovo, pán predseda.
Hrnčiar, Andrej, podpredseda NR SR (2019-09-13):
Ďakujem. Otváram rozpravu o tomto bode programu. Do rozpravy som dostal nasledovné prihlášky: za klub SaS Natália Blahová, za klub OĽANO Ján Budaj, za klub SME RODINA Boris Kollár. Ďalšími písomne prihlásenými v rozprave sú pani poslankyňa Jana Kiššová, Alojz Baránik, Veronika Remišová, Eduard Heger, Peter Pčolinský, Peter Marček, Ján Marosz, Jakub Nedoba, Natália Milanová, Miroslav Sopko, Marek Krajčí, Martin Fecko a Ondrej Dostál. Ako prvý požiadal o slovo v rozprave pán predseda vlády Peter Pellegrini. Pán premiér, nech sa páči, máte slovo.
Vášáryová, Magdaléna, poslankyňa NR SR (2013-12-04):
Ďakujem pekne. Mali by sme si uvedomiť, keď tu tak málo hovoríme o športe na pôde parlamentu, a pritom je to významný fenomén, lebo keď sa spýtate dnes obyvateľov, na čo sú hrdí ako Slováci, občania Slovenskej republiky, tak si 25 % ľudí spomenie len na športovcov a potom asi 7 % na nejakého spisovateľa. Koniec, hotovo. Takže vítam, že ste vystúpili, pán poslanec, a povedali ste pár múdrych slov o sociálnej patológii. A ja by som to trochu s mojím sociologicko-psychologickým vzdelaním rozšírila na to, že to, čo vidíme na našich športových podujatiach, súvisí aj s celkovou atmosférou v štáte. Čo je dovolené, čo nie je dovolené, ako sa vytvára atmosféra spoločenskej nenávisti voči tým, čo sú iní, čo sú druhí, čo nie sú s nami, a ako sa vytvára obraz nepriateľa a podobne. A ľudia, ktorí sú mediálne veľmi sledovaní – a medzi nich patria aj poslanci, aj politici, aj herci a tak ďalej a tak ďalej – tí určujú, čo je ešte v norme slušnej spoločnosti a čo už nie je. A, bohužiaľ, musím povedať jednu vec, že nestačia policajné represie. Nehovoriac o tom, že predvčerom som navštívila na celý deň Banskú Bystricu a dozvedela som sa jednu nepríjemnú správu. Policajti volili človeka, ktorý má fašizoidné tendencie. A to si myslím, že keď nevychytáme sociopatov medzi policajtmi a medzi ľuďmi, ktorí ich vedú, budeme mať v spoločnosti – a nielen na štadiónoch – veľký problém.
Hrnčiar, Andrej, podpredseda NR SR (2018-12-05):
Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Národnej rady Slovenskej republiky Renáty Kaščákovej a Martina Klusa na vydanie zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov . Návrh zákona je pod tlačou 1225, návrh na jeho pridelenie na prerokovanie výborom je v rozhodnutí č. 1275. Dávam slovo poslankyni Renáte Kaščákovej, aby návrh zákona uviedla.
Hlina, Alojz, poslanec NR SR (2013-09-25):
Ďakujem veľmi pekne. Ja už teda dúfam a vyzerá, že už skončíme, lebo sme naozaj na hrane, lebo však nakoniec si to ešte rozmyslíte, a pani Laššáková vystúpi, že, že to, čo vravela na začiatku, už neplatí a ja by som sa možno málo čudoval. Naozaj nič v zlom, ako tu sme začali tým, že je vyhlásené prímerie, a napriek tomu tu šibrinkujeme drevenými mečmi niektorí a vykrikujeme, že ideme bojovať. No, pardon za tento obraz, čo som si dovolil. Naozaj pre túto chvíľu to chápem ako prímerie, ale čo nevylučuje, že sa znova k tomu dá vrátiť, a to je možno aj cesta, že ako. Tak by som povedal, nie za horúca, ale v kľude, ale tuná sa odvolávať na nejaké dohody, neviem aké dohody, slovo zaznelo korektne a jasne na začiatku a to je presne to, že my napríklad nevieme reagovať a potom z nás nejde rešpekt. Potom je naozaj aj reakcia z nás ako opozície rozpačitá. To poviem otvorene. Lebo to, čo bolo na začiatku, na začiatku bolo podané prímerie a nepochopili sme to. Tak ja viem, že niektorí to vedeli, prečo nechápu, ale rozmýšľam nad tým, že ako urobiť aj to, že by z nás šiel rešpekt. No naozaj pri niektorých veciach by sme mali postupovať ináč. Toto vyhodnocujem fakt ako vec, ktorá je už na úrovni trápenia. Chvalabohu, pardon, končíme, vyzerá, že pani Laššáková si to nerozmyslela, že to platí v tom, čo povedali, to znamená, keď vyhlásili prímerie napriek tomu, že majú batalióny také, že, že by nás rozdrvili, tak berieme ako umenie možného a nevylučuje to ďalší postup. Takže čochvíľa to skončíme a hádam už aj skončíme túto relatívne nešťastnú schôdzu. Ďakujem.
Danko, Andrej, predseda NR SR (2016-09-14):
Poprosím, poprosím, naozaj uplynul čas, ešte raz vás poprosím, vidím už nekonečný pingpong procedurálnych návrhov, ja vás prosím o zmierenie naozaj a o kľud a hrubú čiaru. Poprosím, pán poslanec Erik Tomáš.
Puškárová, Paula, poslankyňa NR SR (2023-11-24):
Ďakujem veľmi pekne, pán predsedajúci. No nemôžem si pomôcť, veľmi pozorne počúvam celú debatu, ale mám pocit, že táto rozprava skĺzla do nebezpečných vôd reality show. Akokoľvek je to divácky zaujímavé, a teda aj ja si rada občas pozriem, tak mám pocit, že efekt na ľudí je z tejto debaty nulový. Viete, keď sme pred pár dňami odsúhlasili 300 eur pre seniorov, tak som si povedala, O. K., áno, niečo sa urobilo. Teraz momentálne po týchto dvoch dňoch osobne nemám zo seba až taký dobrý pocit. (Povedané so smiechom.) Mám pocit, že sa naša práca nejako zastavila, takže... A, pán minister, ja verím, že budete mať ešte mnoho príležitostí, aby ste dokázali svoje schopnosti, a myslím, že by ste mali mať na to aj legitímny priestor, držím vám palce.
Šeliga, Juraj, podpredseda NR SR (2020-09-17):
Ďakujem pekne, pán minister. Pán poslanec, máte doplňujúcu otázku?
R. Fico, poslanec: (2003-01-14):
Ďakujem pekne. Takže nebude už potom ďalšia voľba.
Grausová, Natália, poslankyňa NR SR (2017-05-17):
Ďakujem za slovo. Ďakujem ti, pán kolega. Len by som ťa chcela trošičku doplniť alebo poopraviť. Tu nejde o predsudky voči asociálom. Tu ide, sa jedná o skúsenosť. Naši ľudia nemajú predsudky. To je skúsenosť. Chcela by som požiadať, vidím, že je tu pán Fecko zo strany OĽANO, ktorý sa tak veľmi zasadzuje aj za pozemky, za pôdu, za lesy, je tu pár poslancov z OĽANO, tak ja dúfam, že pán Fecko a že OĽANO podporí tento náš návrh. Hoci, žiaľ, myslím, že ten o tom dreve nepodporili. My podporujeme všetky dobré návrhy z dielne OĽANO. Takisto dúfam, vidím tu jedného pána poslanca, myslím, alebo dvoch, zo SNS, dúfam, že aj títo, aj SNS podporí tento náš návrh, že im záleží na lesoch. Tak ako im ďakujem, že podali, vôbec celá vládna koalícia, že schválila zákon o pôde. Sú tu nejakí páni poslanci aj zo strany SMER? Tak ja dúfam, že aj SMER by mal podporiť tento náš návrh, ak im na lesoch záleží. Ďakujem.
M. Hort, podpredseda NR SR: (2008-07-03):
S faktickými poznámkami sa prihlásili: pán poslanec František Mikloško, Vladimír Palko a Pavol Minárik. Uzatváram možnosť prihlásenia sa s faktickými poznámkami. Nech sa páči, pán poslanec Mikloško.
Laššáková, Jana, podpredsedníčka NR SR (2013-07-01):
Pán navrhovateľ, zaujmite miesto určené pre navrhovateľov. A dávam slovo spravodajcovi, ktorého určil navrhnutý gestorský výbor, výbor pre verejnú správu a regionálny rozvoj, poslancovi Ivanovi Štefancovi. Nech sa páči, pán poslanec, máte slovo.
Pročko, Jozef, poslanec NR SR (2023-12-13):
Ďakujem veľmi pekne. Vidíte naozaj, ako môže maličkosť spojiť ľudí. Ja verím, že Marek Krajčí vo svojej rozprave tiež spomenie nejaké z toho sadzobníka, aby sme to mohli dočítať, ale čo je veľmi dôležité, je, že napríklad pán minister čerpal pri tomto, pri tejto tvorbe zo zákonov č. 461/2003, 551/2003, 600/2003, 5/2004, 43/2004, 186/2004, 365/2004, a teraz dávajte pozor, 391/2004, 439/2004, 244/2005, 351/2005, 534/2005, 584/2005, 460/2006, 529/2006, pán minister čerpal z týchto zákonov pri tvorbe tohto zákona a mám to zákon, je to k veci, 677/2006, 274/2007, 519/2007, 55/2007, 659/2007, 449/2008, 200/2009, 572/2009, 52/2010, 151/2010, potom to dočítam v ďalšej faktickej, ale ja si myslím, že naozaj že toto je naša, naše právo vystúpiť v tejto rozprave a ja myslím, že čím viacej faktických budeme dávať, tak tým viacej ukážeme, že máme záujem, aby sa tento zákon kompletne a fakticky. No a ja som veľmi rád, že tu sedí aj pán Bartek, pretože naozaj on si môže vypočuť, ako idú dehonestovať ľudí, ako idú okrádať ľudí tým, ktorým on dáva darčeky. (Potlesk.)
Ďuriš Nicholsonová, Lucia, podpredsedníčka NR SR (2019-02-01):
Prerušujem rokovanie o tomto bode programu. Teraz by mal nasledovať prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti, prekladateľkou je pani poslankyňa Shahzad a spravodajcom pán poslanec Mihál. Nevidím ich v rokovacej sále, strácajú poradie. Budeme pokračovať prvým čítaním o návrhu skupiny poslancov na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (tzv. školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona má parlamentnú tlač 1287 a návrh na jeho pridelenie na prerokovanie výborom je v rozhodnutí pod číslom 1355. Návrh uvedie pán poslanec Matovič, nech sa páči. [Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1287.]
I. Farkas, poslanec: (2009-06-25):
A dovoľte, aby som vám ešte dal nasledujúcu otázku. Prečo nechcete, pán minister, zaviesť limity na výdavky, ako to bolo v roku 1999 a ako vám to odporúča Európska komisia? Ďakujem pekne.
Laššáková, Jana, podpredsedníčka NR SR (2015-05-14):
Ďakujem pekne, pán minister. V poradí 10. otázku položil pán poslanec Viskupič ministrovi kultúry Marekovi Maďaričovi, ale tu pána poslanca nevidím v sále, takže sa na jeho otázku odpovedať nebude. Pán poslanec Kadúc položil 11. otázku ministrovi dopravy, výstavby a regionálneho rozvoja pánovi Počiatkovi, ani pán poslanec Kadúc nie je v rokovacej sále, na jeho otázku sa odpovedať nebude. Dvanástu. otázku položil pán poslanec Pavol Zajac ministrovi dopravy, výstavby a regionálneho rozvoja Jánovi Počiatkovi, nevidím pána poslanca Zajaca v rokovacej sále, ani na jeho otázku sa odpovedať nebude. Trinástu otázku položil pán poslanec Richard Vašečka ministrovi dopravy, výstavby a regionálneho rozvoja, pán poslanec tiež nie je v sále. Štrnástu otázku položil pán poslanec Viliam Novotný ministrovi zdravotníctva Slovenskej republiky Viliamovi Čislákovi, pán minister je v sále, takže otázka znie: „Pán minister, minulý týždeň ste vyhlásili, že by ste chceli zdravotným poisťovniam zakázať zisk. Takýto zákon už strana SMER – sociálna demokracia raz schválila a stál nás desiatky miliónov euro. Neobávate sa medzinárodných arbitráží zdravotných poisťovní voči Slovensku, ktoré už boli v minulosti úspešné? Kto zaplatí tie prehraté spory?“ Poprosím vás o odpoveď, pán minister, ako aj o oznámenie ukončenia odpovede.
Hrušovský, Pavol, predseda NR SR (2011-10-19):
Hlasujeme o návrhu. (Hlasovanie.) 149 prítomných, 79 za návrh, 70 sa zdržalo. Schválili sme návrh. Prosím o ďalší návrh.
Puškárová, Paula, poslankyňa NR SR (2024-10-29):
Ďakujem veľmi pekne, pán predsedajúci. Pán minister, vážené kolegyne, kolegovia, Výbor Národnej rady Slovenskej republiky pre vzdelávanie, vedu, mládež, šport a cestovný ruch ako gestorský výbor podáva Národnej rade Slovenskej republiky spoločnú správu výborov Národnej rady Slovenskej republiky o výsledku prerokovania vládneho návrhu zákona. Národná rada Slovenskej republiky uznesením zo 17. septembra 2024 č. 459 sa uzniesla prerokovať vládny návrh zákona, tlač 402, v druhom čítaní, prideliť ho výborom: ústavnoprávnemu výboru, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport ešte v tom čase. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Určené výbory prerokovali predmetný návrh zákona v stanovenej lehote, iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K vládnemu návrhu zákona, tlač 402, zaujali výbory Národnej rady Slovenskej republiky tieto stanoviská: Ústavnoprávny výbor Národnej rady Slovenskej republiky uznesením č. 163 zo 17. októbra 2024, Výbor Národnej rady Slovenskej republiky pre financie a rozpočet uznesením č. 132 z 21. októbra 2024 a Výbor Národnej rady Slovenskej republiky pre vzdelávanie, vedu, mládež a šport uznesením č. 35 z 15. októbra 2024 zhodne odporúčali návrh zákona schváliť s pozmeňujúcimi a doplňujúcimi návrhmi uvedenými v časti IV spoločnej správy. Gestorský výbor odporúča teda schváliť body jedna až jedenásť, zároveň na základe stanovísk výborov odporúča Národnej rade Slovenskej republiky vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Predmetná spoločná správa výborov o výsledku prerokovania vládneho návrhu zákona bola schválená uznesením Výboru Národnej rady Slovenskej republiky pre vzdelávanie, vedu, mládež, šport a cestovný ruch ako gestorský výbor z 22. októbra 2024 č. 50. Výbor ma, výbor uznesením ma uznal za spoločného spravodajcu ako náhradníka za spoločného spravodajcu pána Jozefa Habánika, aby som vás o týchto záveroch na rokovaní informovala. Ďakujem veľmi pekne, pán predsedajúci, skončila som.
Zahorčák, Viliam, poslanec NR SR (2024-06-14):
Ďakujem pekne za slovo, vážený pán predsedajúci. Ja v súvislosti na, s reakciou na pána poslanca Ledeckého chcem zopakovať to, čo som hovoril už včera aj tu v pléne, aj čo som hovoril pre médiá. Spôsob, ktorý sme použili, alebo teda konkrétne ja som použil, je zákonný, je v súlade s rokovacím poriadkom, k ničomu nevhodnému nedošlo. To, že toto nezaznelo na sociálnom výbore, že nikto sa detailnejšie radou nezaoberal, za to ja nemôžem. Čo sa týka niektorých ďalších vecí, ktoré ste spomínali, teda ohrozenie európskych peňazí, opätovne tvrdím, že zriadenie Rady pre štátnu službu nebolo ani požiadavkou Európskej únie, Európskej komisie, ani naším záväzkom. Naším záväzkom bolo vytvoriť modernú fundovanú samosprávu. To sa podľa mňa darí a vytvorenie rady bolo jedným z nástrojov, ktorý sa ukázal ako už v tomto čase neefektívny jednak preto, že rada počas celej svojej činnosti podľa mňa nevykazovala tie známky, ktoré by ju oprávňovali naďalej fungovať, a bola neprimerane drahá. Sám ste potvrdili, že tu nesledujeme žiadny politický cieľ, pretože členom rady sú nominanti bývalej vlády, Ficovej vlády. Členmi vlády sú naši, alebo teda rady sú aj zástupcovia našich sociálnych partnerov. Jediným naším zámerom bolo ušetriť finančné prostriedky, pretože ako som už povedal, jej, činnosť tejto rady bola málo efektívna, rada bola bezzubá a neprimerane drahá. Ďakujem.
Paška, Pavol, predseda NR SR (2014-07-10):
Pán poslanec Hlina.
Fedor, Martin, poslanec NR SR (2014-10-28):
Vážený pán predseda, v rozprave k tomuto bodu vystúpil jeden pán poslanec a dajte, prosím, hlasovať o návrhu uznesenia, že Národná rada Slovenskej republiky berie na vedomie Správu o plnení Vojenského spravodajstva za rok 2013.
Fronc, Martin, poslanec NR SR (2015-10-01):
Ďakujem pekne, pani podpredsedníčka. Pán minister, ja nechcem hovoriť o včerajšom incidente, ako fungoval parlament, a neochota zvolať grémium, to sa vás nedotýka, to je iný problém. A ani si nerobím ilúzie, že by ste umožnili zasiahnuť do toho zoznamu, veď prečo by ste mali konať inak, ako koná vládna koalícia tuná už tri a pol roka. To by ma veľmi prekvapilo. Ale čo mám výhradu, nikto snáď nás nebude presviedčať, že návrh kolegov, ktorí podali pozmeňovák, a zoznam tých potravín je ich výmysel. Je to od vás, je to z ministerstva, a čo mám výhradu a nepokladám to za fér, že spôsobom, ako ste to hrali, ako to bolo predložené, ste neumožnili, vlastne a bola snaha neumožniť, aby opozícia istým spôsobom do toho zasiahla aspoň svojimi názormi, pohľadmi a návrhmi povedzme na zmeny a doplnenie, ktoré by ste neprijali, ale aspoň by to tu zaznelo. V tom mám výhradu. Ďakujem.
Fecko, Martin, poslanec NR SR (2019-02-05):
Ďakujem pekne. Tiež by som chcel požiadať o zmenu môjho hlasovania. Hlasovanie č. 98, tlač 1297, vykázalo ma za, chcel som sa zdržať. Ďakujem.
P. Hrušovský, predseda NR SR: (2002-12-09):
Páni poslanci, prosím, zaujmite svoje miesta. Prosím pána predsedu výboru pre financie, rozpočet a menu. Panie poslankyne, páni poslanci, pristúpime k hlasovaniu o návrhu uznesenia. Prosím, prezentujme sa a hlasujme. (Hlasovanie.) Prítomných je 77 poslancov, za návrh 74, nehlasovali 3. Konštatujem, že sme schválili uznesenie Národnej rady Slovenskej republiky k správe o plnení štátneho rozpočtu za I. až III. štvrťrok 2002. Panie poslankyne, páni poslanci, pristúpime k druhému a tretiemu čítaniu o vládnom návrhu zákona o štátnom rozpočte na rok 2003. Vládny návrh zákona ste dostali ako tlač 80 a spoločnú správu výborov máte ako tlač 80a. Prosím teraz, aby z poverenia vlády Slovenskej republiky návrh zákona odôvodnil a uviedol Národnej rade podpredseda vlády a minister financií pán Ivan Mikloš. Nech sa páči, pán podpredseda vlády, máte slovo.
P. Hrušovský, predseda NR SR: (2004-03-17):
Budeme pokračovať o 14.00 hodine v rokovaní bodmi programu 22. schôdze. Ešte predtým pán predseda výboru Tkáč. Prosím, zapnite pána predsedu Tkáča. Zapnite pána poslanca Tkáča. Páni poslanci, ešte predtým ja chcem upozorniť, keďže nám zostalo rokovať iba o piatich bodoch 22. schôdze, aby sme hlasovanie uskutočnili o 16.00 hodine v prípade, ak do tohto termínu body programu budú ukončené. O 16.00. Nech sa páči, pán poslanec Tkáč. V. Tkáč, poslanec: Ďakujem, pán predseda. Prosím členov výboru pre sociálne veci a bývanie, aby sa ihneď po skončení - teraz - tejto schôdze, dostavili na výbor, aby sme dohodli poslanecký prieskum v Sociálnej poisťovni. Hneď teraz začneme rokovať. Ďakujem.
Grendel Gábor, poslanec NR SR (2024-04-18):
To je všetko, čo som chcel povedať.
Šimečka, Michal, podpredseda NR SR (2024-02-02):
Ďakujem pekne. Pani poslankyňa Kalmárová.
B. Bugár, podpredseda NR SR: (2005-02-03):
Teraz prosím predsedu výboru pre ľudské práva, národnosti a postavenie žien pána poslanca Lászlóa Nagya, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Pán predseda výboru, nech sa páči.
P. Hrušovský, podpredseda NR SR: (2002-01-29):
J. Volf, poslanec: Ďakujem pekne. Vážené kolegyne, vážení kolegovia, chcem vás požiadať a dávam taký návrh, aby doterajší bod č. 92, t. j. novelizácia Občianskeho súdneho poriadku, bol predsunutý na záver prvého bloku prvých poslaneckých čítaní, teda ako bod 55. Zdôvodňujem to časovými dôvodmi a potrebou upraviť znenie, ktoré, tak ako dnes platí, znemožňuje súdne konania v takom časovom rozsahu, ako je to pre štát potrebné. Ďakujem.
Spišiak, Jaroslav, poslanec NR SR (2023-11-16):
Ďakujem. Dva dni tu premýšľam nad tým, čo povedať, a nakoniec som to nestihol, lebo tak som sa do toho zamotal, tak prepáčte. Samozrejme, ja úplne to dokončím, že toto programové vyhlásenie je určené pre tú druhú a tretiu skupinu tej elity a teda budeme dávať pozor, aby sa tento úmysel naplňoval veľmi ťažko alebo minimálne. Ďakujem.